**Mediatiedote julkaisuvapaa 15.11.2021**

**Voiko sovelluksen avulla löytää itselleen kaverin? Osallistu 23.11. infotilaisuuteen Teamsissä ja kuulet lisää!**

Tutkimusten mukaan jopa 20 % suomalaisista kärsi jo ennen koronaviruksen aiheuttamaa poikkeusaikaa ajoittain yksinäisyydestä ja n. 10 % kärsi pitkäaikaisesta, jatkuvasta yksinäisyydestä. Korona-aika on kuitenkin monella tavoin lisännyt yksinäisyyttä merkittävästi, ja esimerkiksi SPR:n Taloustutkimuksella alkuvuodesta teettämän tutkimuksen mukaan nyt jo noin joka kolmas suomalainen kertoi kokevansa yksinäisyyttä.

Yksinäisyyden vähentämiseksi tarvitaan siis monenlaisia toimenpiteitä. Yhtenä esimerkkinä uusista keinoista ovat sovellukset, joiden avulla voi etsiä itselleen uusia kavereita. Esimerkiksi järjestöt voivat puolestaan kertoa niiden avulla toiminnastaan, joissa on mahdollista tutustua uusiin ihmisiin.

Tukenasi ry:n Yksinäisyydestä osallisuuteen -hanke järjestää tiistaina 23.11. klo 9-9.50 Teamsissä infotilaisuuden, jossa esittäytyy kaksi maksutonta sovellusta: Commu ja Kaverisovellus. Tilaisuuteen ilmoittautumiset viimeistään 19.11. osoitteessa: [forms.office.com/r/t7my7AfnqD](https://forms.office.com/r/t7my7AfnqD)

Avun pyytäminen ja auttaminen ei ole helppoa. ***Commu*** on maksuton mobiilisovellus, jossa voi pyytää ja antaa apua lähialueen ihmisten ja organisaatioiden kanssa. Commun kautta myös yhdistykset, seurat ja kunnat voivat löytää vapaaehtoisia sekä tarjota palveluitaan alueen käyttäjille. Sovelluksen on rakentanut kolme 27-vuotiasta startup-yrittäjää, joiden tavoitteena on yhteisöllisyyden edistäminen ja yksinäisyyden vähentäminen Suomessa. "Haluamme madaltaa kynnystä pyytää ja antaa apua", kertoo Commun perustaja Karoliina Kauhanen. "Naapuriapua, talkoilua, vertaistukea, juttuseuraa... Jokaisen avun pyyntö on tärkeä ja jokaisen auttamisen kyvyllä on merkitystä. Olemme päässeet hienosti käyntiin, jo yli 2500 käyttäjää on tullut Commuun auttamaan ja pyytämään apua!"

**Kaverisovelluksen** on ottanut käyttöön jo yli 4000 suomalaista yli sadalla paikkakunnalla ja joka päivä aktiivisia kaverikutsuja on luotuina yli 1300. Käyttäjien keski-ikä on 34-vuotta, nuorin on 19-vuotias, ja vanhin 83-vuotias. Kaverisovelluksen on kehittänyt pieni tiimi ja vuonna 2022 Kaverisovellus liittoutuu entistä enemmän yhdistys- ja järjestökentän kanssa saadakseen palvelun avulla apua yhteiskuntaan. Kaverisovellus oli hiljattain Valtionvarainministeriössä kertomassa innovaatiostaan. Vuoden 2022 teemana yksinäisyyden torjumisen lisäksi on saavutettavuus. Sovellusta kehitetään yhdessä käyttäjien palautteiden avulla.

**Lisätietoa:**

**Commu-sovellus:**company@commuapp.fi ja puh. 040 361 4070/Karoliina Kauhanen

**Kaverisovellus**: arla@kaverisovellus.fi ja puh. 045 656 7065 / Arja Joensuu

[***Tukenasi ry***](https://tukenasi.fi/)*on perustettu vuonna 1880 ja se on Turun alueen vanhin toiminnassa oleva sosiaalialan järjestö. Järjestö tekee kansalaistoiminnan lähtökohdista käsin työtä tukea tarvitsevien nuorten aikuisten ja 60+ -vuotiaiden parissa. Koordinoimamme*[*Tykkää turkulaisesta! -kampanjaa*](https://tykkaaturkulaisesta.fi/) *kannustaa arjen hyviin tekoihin yksinäisyyden vähentämiseksi. Varsinais-Suomen liiton rahoittamalla Yksinäisyydestä osallisuuteen -hankkeella puolestaan koutsataan kuntia ja muita alueellisia toimijoita yksinäisyyden vähentämiseen tähtäävässä työssä.*